Venckų piliakalnis
Venckų piliakalnis su gyvenviete (arba Pilalė; registro kodas iki 2005 m. balandžio 19 d. A515KP, Lietuvos Respublikos kultūros paminklų sąrašo Nr. AR1114) – piliakalnis Šilutės rajono savivaldybės teritorijoje, prie Venckų kaimo, Žemaičių Naumiesčio seniūnija. Pasiekiamas iš plento Žemaičių Naumiestis - Šilutė Kulėšuose pasukus į dešinę šiaurės kryptimi žvyrkeliu Venckų link, už 700 m ant kalniuko pasukus į kairę žvyruotu keliuku vakarų link, pavažiavus 100 m – yra kitapus Piliupio.